open-index/open-wikipedia-markdown huggingface dataset:
שריף אלאסד

**שריף אלאסד** (בערבית: **شريف الأسد**) הוא ראש מועצת לקייה משנת 2024.

אלאסד הוא אח מוסמך בהכשרתו, וטרם בחירתו לראשות המועצה עבד כעשור בבית החולים סורוקה בבאר שבע, דבר שלדבריו חשף אותו לאלימות בחברה הערבית כשטיפל בנפגעים רבים.

בגיל 33 ניצח בבחירות לראשות המועצה בשנת 2024 בסיבוב השני ברוב של 53.9% מהקולות מול עאמר אלסאנע שקיבל 46.1% מהקולות בלבד. לאחר היבחרו אירעו מספר מקרי ירי ועימותים ביישוב.

באוגוסט 2024, הודיע אלאסד כי קרא לנכבדי היישוב, במסגרת המאבק בנשק הבלתי חוקי והירי בחתונות, לעזוב כל אירוע בו יתבצע ירי, ולפרסם לו גינוי.

בפתיחת שנת הלימודים אותה שנה, פנה לשר החינוך בדרישה למצוא פתרון מיידי לכ-700 תלמידים מהפזורה הבדואית בסביבת לקייה, המתגוררים לדבריו מחוץ לגבולות היישוב, ושייכים מבחינה פורמלית לאזור המוניציפלי של באר שבע ועומר. לדבריו, המועצה המצוייה במצב תקציבי קשה, לא תוכל להמשיך ולממן את לימודיהם.

בספטמבר 2024 הוגש כתב אישום כנגד תושב היישוב בטענה שניסה לסחוט את אלאסד באיומים.

## קישורים חיצוניים

## הערות שוליים

קטגוריה:ראשי מועצת לקייה
קטגוריה:ערבים בראשות רשויות מקומיות בישראל
קטגוריה:אחים ישראלים
קטגוריה:סגל המרכז הרפואי האוניברסיטאי סורוקה
קטגוריה:בדואים ישראלים
קטגוריה:ישראלים שנולדו במאה ה-20
גרובייס הפקות

**גרובייס הפקות** היא חברת הפקה ישראלית המתמחה בהפקת סרטים, סדרות, תוכניות, קליפים, פרסומות ושידורים חיים. החברה נמצאת בבעלותו של יהודה גרובייס ופעילה החל משנת 1998.

## היסטוריה
באוגוסט 1998, הקים יהודה גרובייס יחד עם אחיו אברהם חברה להפקת סרטים למגזר החרדי בשם "האחים גרובייס", שפעלה כחברת בת של גרובייס הפקות. לצד מותג "האחים", פעלה החברה בהפקת סרטי תדמית, קליפים, פרסומות ומחזאות. החברה הפכה עם הזמן למובילה בתחום הפקת הסרטים במגזר החרדי (לימים, הקולנוע החרדי). החברה הפיקה את הסרט "לא תוכל להתעלם", המוגדר כסרט החרדי הראשון בהיסטוריה. הסרטים שהפיקו זכו להצלחה משמעותית ולמעמד של סרטי קאלט במגזר החרדי. לאחר שהאחים הפיקו 22 סרטים, בשנת 2002, נפרד אברהם באופן זמני מהחברה. מאז, יהודה המשיך לנהל את החברה לבדו. בין הישגיה הייחודיים של החברה ניתן למנות את הפקת הסרט הקולנוע החרדי-נשי הראשון בשם "שמלת כלה" והפקת 11 סרטים המיועדים לנשים במגזר החרדי.

מספר סרטים שהפיקה החברה הוצגו בפסטיבלים בינלאומיים ואף זכו בפרסים, ביניהם פסטיבל הסרטים הבינלאומי חיפה, פסטיבל הסרטים הישראלי בלוס אנג'לס, פסטיבל קולנוע דרום, פסטיבל הקולנוע היהודי ירושלים, פסטיבל הסרטים היהודי ברלין ברנדנבורג ופסטיבל עץ החיים.

נכון לשנת 2024, הפיקה החברה למעלה מ-100 סרטי קולנוע וטלוויזיה (באורך מלא וקצרים), בנוסף למאות פרקים לערוצי טלוויזיה שונים, מאות סרטי תדמית, פרסומות ווידאו קליפים.

### הווה
כיום, מטה החברה ממוקם ברמת גן, שם מפעילה גרובייס הפקות מספר אולפני צילום ועריכה.

בין לקוחות החברה ניתן למנות את קשת 12, הסתדרות המורים, ערוץ 7, בשבע, מכללת אחווה, עיריית ירושלים, רדיו קול ברמה, רדיו קול חי, ערוץ הידברות, בית חולים איכילוב, בית חולים בילינסון, בית חולים וולפסון, מגן דוד אדום, מכבי שירותי בריאות, אוניברסיטת באר שבע, בולטון פוטנציאל וגל אורן-לרנר.

## פילמוגרפיה
* הרשימה לא כוללת כותרים שגרובייס ביים או שיחק (בלבד). לרשימה המלאה ראו: פילמוגרפיה של יהודה גרובייס


### סרטים

### תעודה

### סרטים קצרים

### תיאטרון

### טלוויזיה

### וידאו קליפים

## פרסים ומועמדויות

## ראו גם
* קולנוע חרדי
* האחים גרובייס

## קישורים חיצוניים

* האתר הרשמי
* גרובייס הפקות, במסד הנתונים הקולנועיים IMDb **(באנגלית)** 
* גרובייס הפקות, במאגר הידע העברי לקולנוע ישראלי ועולמי "אידיבי"
* 
* 
* יאיר שרקי, יהודה גרובייס - הסיפור שנשכח, ערוץ 12, 2022 

קטגוריה:חברות ישראליות
קטגוריה:יהודה_גרובייס
קטגוריה:משפחת גרובייס
קטגוריה:יוצרי קולנוע חרדי
קטגוריה:חברות הפקה ישראליות
הכיבוש המוסלמי של אזרבייג'ן

**הכיבוש המוסלמי של אזרבייג'ן (אדורבאדגאן)** או לפי מקורות אחדים **הכיבוש הערבי של אזרבייג'ן** היה מהלך צבאי שהוביל לכיבושה של אזרבייג'ן וסיפוחה לח'ליפות ראשידון האסלאמית. בשנת 643 לספירה, לאחר כיבוש ריי ומרכז פרס, פיקד המצביא עומר בן אל-ח'טאב, שהיה הח'ליף השני של ראשידון וחתנו של מוחמד, פיקד על כיבוש אזרבייג'ן מידי האימפריה הסאסאנית, ששלטה בו עד אז, ונחלה מפלה בקרבות מול חילות הח'ליפות.

## המהלך הצבאי
עומר מינה את חודאיפה לפקד על המערכה. חודאיפה, וזה שעט עם צבאו לעבר העיר זנג'אן. חיל המצב המקומי ניסה להתבצר ולהתנגד למתקפה, אך לבסוף הוכרע, והעיר נכבשה.

הכוחות המוסלמיים צעדו לעבר ארדביל, שם נכנעו הפרסים בתנאים הרגילים של ג'יזיה (מס שנתי המוטל על לא-מוסלמים). מארדביל התקדמו הצבאות המוסלמיים צפונה לאורך החוף המערבי של הים הכספי. במערכה נוספת באזור באב, שהייתה באותה תקופה נמל חשוב בים הכספי, ניצחו המוסלמים שוב, ולאחר מכן, מסיבה שאינה ידועה, הוחזרו וסיימו את מסעם.

מאוחר יותר פתחו הפרסים במתקפת נגד, שגרמה למוסלמים לנטוש את עמדותיהם הקדמיות באדורבאדגאן (אזרבייג'ן). בתגובה, שלח להם עומר כוחות תגבור, אחד בהנהגת בוקייר בן עבדאללה ואחד בהנהגת אוטבה בן פרקאד. הכוח שהונהג על ידי בוקאייר נלחם עם הפרסים ביורמיזן, כשעל חיילות הפרסים הסאסאנים פיקד אספנדיאר. הקרב היה סיזיפי, ובסופו הובסו הפרסים, ומפקדם נשבה. אספנדייר שאל את בוקייר האם הוא מעדיף מלחמה או שלום, ובוקייר השיב לו שהמוסלמים מעדיפים שלום. אז הציע אספנדיאר, לסייע לו בשיחות שלום עם תושבי אזרבייג'ן. הפרסים נסוגו למבצרים על הגבעות הסמוכות והסתגרו בתוכם, והמוסלמים כבשו את כל שטחי המישור.

שלוש שנים לאחר מכן תורגם הקוראן לדיאלקטים המקומיים של אזרבייג'ן וארמניה.

הערות שוליים

קטגוריה:אזרבייג'ן: היסטוריה
קטגוריה:האימפריה המוסלמית
יקום אפי

**יקום אפי של יוניברסל** (באנגלית: **Universal’s Epic Universe**) הוא פארק נושא שנפתח במאי 2025 באורלנדו, פלורידה. יקום אפי הוא פארק הנושא השלישי וסך הכל הפארק הרביעי באתר הנופש יוניברסל אורלנדו. הפארק מחולק ל-5 אזורי נושא בשם "פארק שמימי" (Celestial Park), יקום אפל (Dark Universe), הדרקון הראשון שלי – האי ברק (How to Train Your Dragon – Isle of Berk), עולם סופר נינטנדו (Super Nintendo World), והעולם המכושף של הארי פוטר – משרד הקסמים (The Wizarding World of Harry Potter – Ministry of Magic).

## קישורים חיצוניים

* 
* מידע על המתחם

קטגוריה:אולפני יוניברסל
קטגוריה:אורלנדו
קטגוריה:ארצות הברית: פארקי שעשועים
ניל שובין

**ניל שובין** (נולד ב-22 בדצמבר 1960) הוא פליאונטולוג, ביולוג אבולוציוני וסופר מדע פופולרי אמריקאי. הוא פרופסור לביולוגיה ואנטומיה של אורגניזמים, דיקן חבר לביולוגיה ואנטומיה של אורגניזמים ופרופסור בוועדה לביולוגיה אבולוציונית באוניברסיטת שיקגו יחד עם היותו ראש מכללה במוזיאון פילד להיסטוריה של הטבע. הוא ידוע בעיקר בזכות הגילוי המשותף של Tiktaalik roseae יחד עם טד דייסלר ופאריש ג'נקינס, וכן בזכות ספרו "הדג שבתוכנו".

## קישורים חיצוניים

## הערות שוליים

קטגוריה:פלאונטולוגים אמריקאים
קטגוריה:אמריקאים שנולדו ב-1960
קיפייגון בט

**קיפייגון בט** (באנגלית: **Kipyegon Bett**; 1 בפברואר 1998 – 6 באוקטובר 2024) היה אתלט קנייתי, זוכה מדליית ארד באליפות עולם (לונדון 2017) בריצת 800 מטר.

## ביוגרפיה
בט נולד בקניה. אחותו היא האתלטית פיוריטי צ'רוטיץ' קירוי .

### 2015
#### סגן אלוף עולם עד גיל 18
באליפות העולם עד גיל 18 שנערכה בקאלי שבקולומביה ביולי זכה במדליית כסף בריצת 800 מטר בתוצאה של 1:45.86 דקות.

### 2016
#### אלוף עולם עד גיל 20
באליפות העולם עד גיל 20 שנערכה בבידגושץ' שבפולין ביולי זכה במדליית זהב בריצת 800 מטר בתוצאה של 1:44.95 דקות.

### 2017
#### מדליית ארד באליפות עולם
באליפות העולם שנערכה בלונדון שבממלכה המאוחדת באוגוסט זכה במדליית ארד בריצת 800 מטר בתוצאה של 1:45.21 דקות, אחרי פייר-אמברואז בוס מצרפת (1:44.67 דקות) ואדם קשצ'וט מפולין (1:44.95 דקות).

### 2018
בשנת 2018 נמצא חיובי לאריתרופויאטין, ובחודש נובמבר הושעה מפעילות למשך ארבע שנים.

בט נפטר ב-6 באוקטובר 2024 בעת שאושפז בבית חולים בקניה בעקבות מחלה.

## שיאים אישיים
### אצטדיון
* ריצת 800 מטר: 1:43.77 דקות (2016)

## קישורים חיצוניים

## הערות שוליים

קטגוריה:אתלטים קנייתים
קטגוריה:רצי 800 מטר
קטגוריה:קנייתים שנולדו ב-1998
קטגוריה:קנייתים שנפטרו ב-2024
בקסטר

**בקסטר** (Baxter) הוא שם משפחה שמקורו באנגלית ומשמעותו אופה.

קטגוריה:שמות משפחה
קטגוריה:שמות משפחה לפי עיסוק
יאסר ג'דבאן

**יאסר ג'דבאן** (בערבית: **ياسر غضبان**; נולד ב-30 באפריל 1964) הוא ראש המועצה המקומית כסרא-סמיע.

## ביוגרפיה
נולד לפרג' ועפיפה וגדל בכפר כסרא שב. הבכור מתוך שבעה אחים ואחיות. למד בבית ספר יסודי וחטיבת ביניים כסרא ובתיכון במעלות-תרשיחא. ביולי 1982 סיים את לימודיו התיכוניים.

בפברואר 1983 התגייס לצה"ל לגדוד חרב לאחר שישה חודשים עבר לשרת כמ"מ בפלס"ר שח"ר בפיקוד הצפון ושירת בעיר צור בלבנון עת התרחש אסון צור השני במלחמת לבנון הראשונה. לאחר מכן שימש סגן מפקד גדוד חי"ר בפיקוד הדרום (1992–1993), ראש מגמת הדרכה בבסיס טירונים (1995–1998), מפקד גדוד חי"ר (1998–2000), סגן מפקד חטיבת הבקעה וחטיבת הערבה (2000–2003), מפקד מחנה 80 (2004–2007).

במאי 2008 השתחרר מצה"ל בדרגת סגן-אלוף.

בשנים 2008–2018 שימש חבר דירקטוריון בתאגיד המים מעיינות זיו.

בשנים 2008–2010 שימש יו"ר ועד הורים בבית ספר שש שנתי כסרא סמיע.

בשנים 2010–2016 שימש מנהל מרחב תבור ברשות חירום לאומית במשרד הביטחון.

בשנים 2017–2018 שימש מנהל מחוז צפון ברשות חירום לאומית.

בבחירות לרשויות מקומיות ב-2018 ג'דבאן היה מועמד יחיד לראשות המועצה וזכה ל-96.67% מקולות הבוחרים (2,588 קולות בעד מול 89 נגד). רשימתו של ג'דבאן "אלוחדה" (נא) זכתה בכל 9 המנדטים למועצה בבחירות אלו כשגברה ברוב של 2,565 קולות מול 52 קולות על רשימת "אלאסתקלאל" (נץ).

בבחירות ב-2024 נבחר לכהונה נוספת בראשות המועצה עם 86.5% מהקולות לעומת 13.5% לנזיה רבאח. רשימתו "אלוחדה" זכתה בשבעה מנדטים מתוך תשעה.

בנובמבר 2020 נבחר למזכיר פורום ראשי הרשויות הדרוזיות והצ'רקסיות עד לשנת 2024. באפריל 2024 נבחר ליו"ר פורום ראשי הרשויות הדרוזיות והצ'רקסיות.

הוא בעל תואר ראשון בלימודי המזרח התיכון ותואר שני במדע המדינה ולימודי ביטחון שניהם מאוניברסיטת חיפה. בוגר קורס המכללה הבין-זרועית לפיקוד ולמטה "ברק" במכללות הצבאיות להכשרת תפקידי מטה בדרג תיכון ובכיר ביבשה. בוגר קורס דירקטורים הלכה למעשה - חברות ציבוריות, פרטיות וממשלתיות.

הוא נשוי לעדינה ואב לארבעה. מתגורר בכפר כסרא.

## קישורים חיצוניים
* 
* יאסר ג'דבאן, באתר מועצה מקומית כסרא-סמיע

## הערות שוליים

קטגוריה:עובדי משרד הביטחון
קטגוריה:סגני-אלופים בצה"ל
קטגוריה:מפקדי בסיסי צה"ל
קטגוריה:מפקדי מחלקות במלחמת לבנון הראשונה
קטגוריה:ראשי מועצות מקומיות בישראל
קטגוריה:פוליטיקאים דרוזים ישראלים
קטגוריה:בוגרי אוניברסיטת חיפה
קטגוריה:כסרא-סמיע: אישים
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1964
ג'ונתן ויינר

**ג'ונתן ויינר** (באנגלית: **Jonathan Weiner**; נולד ב-26 בנובמבר 1953) הוא סופר אמריקאי של ספרי עיון המבוססים על תצפיותיו הביולוגיות, המתמקד במיוחד באבולוציה באיי גלאפגוס, בגנטיקה ובסביבה.

בין ספריו: געגוע לעולם הזה: המדע המוזר של האלמוות (*Long for This World: The Strange Science of Immortality*) שיצא בהוצאת Ecco ביולי 2010, והוא מבט על החיפוש המדעי אחר מעיין הנעורים.

ויינר זכה בפרס פוליצר לעיון כללי לשנת 1995 ובפרס ספר המדע של לוס אנג'לס טיימס לשנת 1994 על ספרו "מקור הפרוש". בשנת 1999 זכה בפרס מעגל מבקרי הספרים הלאומי ובפרס אוונטיס בשנת 2000 על ספרו "זמן, אהבה, זיכרון" (*Time, Love, Memory*) על הביולוג המולקולרי סימור בנצר.

## ביוגרפיה
ויינר נולד למשפחה יהודית בניו יורק, בנם של פוני (לבית מנש) וג'רום האריס ויינר, מהנדס ומתמטיקאי. ב-1976 סיים את לימודיו באוניברסיטת הרווארד.

ויינר הוא פרופסור בקתדרה על שם מקסוול מ' גפן לעיתונות רפואית ומדעית בבית הספר לעיתונות של אוניברסיטת קולומביה, שם הוא מלמד כתיבה על מדע ורפואה. הוא לימד באוניברסיטת פרינסטון, אוניברסיטת אריזונה ואוניברסיטת רוקפלר.

## חיים אישיים
ב-1982 נישא לדבורה הייליגמן בטקס יהודי באלנטאון, פנסילבניה. הליגמן היא סופרת ילדים שכותבת גם ספרי עיון. הם גרים בניו יורק עם שני בניהם, אהרון ובנימין.

ספרה של הייליגמן על אמה דרווין ויחסיה עם צ'ארלס – "צ'ארלס ואמה: קפיצת האמונה של הדרווינים" (הנרי הולט, ינואר 2009) – "לקוראים בגיל נוער וצעירים" – זכה בפרס YALSA למצוינות בתחום ספרות העיון לצעירים מאיגוד הספרנים האמריקאים הצעירים, כספר העיון הטוב ביותר של השנה. ספר זה זכה בפרס השני בתחרות ספרים לבוגרים צעירים בהתבסס על כשרון ספרותי (פרס פרינץ), וכן בפרס הספר הלאומי.

## יצירות נבחרות
* כדור הארץ (1986), הספר הנלווה לסדרת PBS משנת 1986 באותו שם.
* מאה השנים הבאות: מעצבים את גורל כדור הארץ החי שלנו (1990), 
* מקור הפרוש: סיפור אבולוציה בזמננו (1994) , 
* זמן, אהבה, זיכרון: ביולוג גדול ומסעלו אחר מקורות ההתנהגות (1999); ספר אלקטרוני 2014
* שומר אחיו: סיפור מקצה הרפואה (2004)
* געגועים לעולם הזה: המדע המוזר של האלמוות (Long for this World: The Strange Science of Immortality, 2010), , 

## קישורים חיצוניים

* 
* Long for this World
* "About Me" at Deborah Heiligman: Author, the official website of Weiner's wife
* Deborah Heiligman at Library of Congress, with 33 library catalog records
* Jonathan Weiner at Library of Congress, with 9 library catalog records

## הערות שוליים

קטגוריה:בוגרי אוניברסיטת הרווארד
קטגוריה:סגל אוניברסיטת קולומביה
קטגוריה:זוכי פרס פוליצר: ספרות עיונית
קטגוריה:אמריקאים שנולדו ב-1953
מיקה בירת

**מיקה מיילס בירת** (בדנית ובאנגלית: **Mika Miles Biereth**; נולד ב-8 בפברואר 2003 בלונדון שבאנגליה) הוא כדורגלן דני-אנגלי המשחק בעמדת החלוץ במונקו מליגת העל הצרפתית בכדורגל ובנבחרת דנמרק. 

## קריירת מועדונים
בירת נולד באנגליה לאב דני-גרמני ולאם בוסנית. הוא גדל במחלקת הנוער של פולהאם, וב-30 ביולי 2021 עבר למחלקת הנוער של ארסנל וחתם על חוזה מקצועני ראשון בקריירה.

ב-23 ביוני 2022 הושאל בירת למשך עונת 2022/2023 לוואלבייק מליגת העל ההולנדית. ב-17 בספטמבר ערך את הופעת הבכורה שלו במועדון, בניצחון 5-1 על קמבור במסגרת המחזור השביעי בליגה. ב-7 באוקטובר הבקיע את שעריו היחידים במועדון, צמד שערים בניצחון 3-2 על חרונינגן במסגרת המחזור התשיעי בליגה. בסך הכל ערך 12 הופעות ליגה במדי המועדון.

ב-3 באוגוסט 2023 הושאל בירת למשך עונת  למאת'רוול מליגת העל הסקוטית. ב-13 באוגוסט ערך את הופעת הבכורה שלו במועדון, בניצחון 2-1 על היברניאן במסגרת המחזור השני בליגה. במשחק זה הבקיע את שער הבכורה שלו במועדון. בסך הכל ערך 14 הופעות ליגה במהלך תקופת ההשאלה, בהן הבקיע ששה שערים, ובחודש ינואר 2024 נקרא חזרה מההשאלה על-ידי ארסנל.

ב-19 בינואר 2024 הושאל בירת לשטורם גראץ מהבונדסליגה האוסטרית עד לתום עונת . ב-2 בפברואר ערך את הופעת הבכורה שלו במועדון, בניצחון 2-0 על אוסטריה וינה במסגרת שלב רבע הגמר של הגביע האוסטרי. במשחק זה הבקיע את שער הבכורה שלו במועדון. ב-9 בפברואר ערך את הופעת הבכורה שלו בליגה, בתיקו 1-1 נגד רד בול זלצבורג במסגרת המחזור ה-18. ב-25 בפברואר הבקיע את שער הבכורה שלו בליגה, בניצחון 2-0 על טירול במסגרת המחזור ה-20. הוא ערך 15 הופעות ליגה במהלך תקופת ההשאלה, בהן הבקיע חמישה שערים, וזכה עם שטורם גראץ באליפות אוסטריה ובגביע האוסטרי.

ב-8 ביולי 2024 חתם על חוזה קבוע בשטורם גראץ. ב-19 בספטמבר ערך את הופעת הבכורה שלו בליגת האלופות, בהפסד 2-1 לברסט במסגרת שלב הבתים לעונת 2024/2025.

## קריירה בינלאומית
בשנת 2021 החל בירת לשחק בנבחרת דנמרק עד גיל 19, ובשנת 2023 החל לשחק בנבחרת דנמרק עד גיל 21.

## תארים
;שטורם גראץ
* אליפות אוסטריה (1): 2023/2024
* הגביע האוסטרי (1): 2023/2024

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים דנים
קטגוריה:חלוצי כדורגל אנגלים
קטגוריה:חלוצי כדורגל דנים
קטגוריה:לונדון: כדורגלנים
קטגוריה:כדורגלני ארסנל
קטגוריה:כדורגלני ואלבייק
קטגוריה:כדורגלני מאת'רוול
קטגוריה:כדורגלני שטורם גראץ
קטגוריה:כדורגלני מונקו
קטגוריה:ספורטאים זרים בהולנד
קטגוריה:ספורטאים זרים באוסטריה
קטגוריה:ספורטאים זרים בצרפת
קטגוריה:ספורטאים דנים בהולנד
קטגוריה:ספורטאים זרים בסקוטלנד
קטגוריה:ספורטאים דנים בצרפת
קטגוריה:אנגלים שנולדו ב-2003
קטגוריה:דנים שנולדו ב-2003
קטגוריה:כדורגלני נבחרת דנמרק
אוליבר פיין בולטון

**אוליבר פיין בולטון** (באנגלית: **Oliver Payne Bolton**; 22 בפברואר 1917 - 13 בדצמבר 1972) היה פוליטיקאי אמריקאי מטעם המפלגה הרפובליקנית שכיהן בבית הנבחרים של ארצות הברית בין השנים 1953 ל-1957 ובין 1963 ל-1965. ב-1953, הוא ואמו, פרנסס פיין בולטון, הפכו לאם ולבן הראשונים שכיהנו בו זמנית בקונגרס. אביו, צ'סטר ק. בולטון, כיהן גם הוא בבית הנבחרים.

## ביוגרפיה
### ראשית חייו
בולטון נולד בקליבלנד, אוהיו, ב-22 בפברואר 1917. אביו, צ'סטר קאסל בולטון, ייצג את מחוז הקונגרס ה-22 של אוהיו בבית הנבחרים מ-1929 עד 1939. עם מות אביו בתפקיד, זכתה אמו פרנסס פיין בולטון בבחירות מיוחדות לרשת את צ'סטר וכיהנה בקונגרס מ-1940 עד 1969. סבא רבא שלו הנרי ב. פיין ייצג גם את אוהיו בבית הנבחרים ובסנאט של ארצות הברית.

הוא סיים את לימודיו באקדמיה של מילטון, מסצ'וסטס ב-1935, ובאוניברסיטת הרווארד ב-1939 וב-1947 בבית הספר למשפטים של אוניברסיטת קייס וסטרן רזרב. הוא התקבל ללשכת עורכי הדין ב-1947, והחל לעסוק בכך בקליבלנד.

### קריירה
לאחר הקולג', הוא שירת כחבר במשמר הלאומי של אוהיו ברגימנט הפרשים ה-170. לאחר כניסת ארצות הברית למלחמת העולם השנייה. הוא יצא לשירות פעיל בצבא ארצות הברית ושירת עד 1946, כולל שנה אחת בזירת האוקיינוס השקט בקורפוס האמפיבי החמישי.

בולטון היה יושב ראש הרפובליקנים הצעירים באוהיו בשנים 1948 ו-1949. הוא היה חבר הוועד הלאומי של הרפובליקנים הצעירים מאוהיו ב-1950 וב-1951. מ-1952 עד 1963 הוא פרסם את The News-Herald במחוז לייק, ואת Daily Reporter בעיר דובר.

### קריירה פוליטית
בשנת 1952, חלוקה מחדש של הקונגרס הסירה חלק ממחוז הקונגרס של אמו והקצתה אותו למחוז הקונגרס ה-11 של אוהיו. בולטון נכנס למירוץ וניצח, מה שסימן את הפעם הראשונה שאם ובנה ישרתו יחד בקונגרס. הוא כיהן שתי קדנציות בקונגרסים ה-83 וה-84. לאחר התקף לב ב-1956, הוא סירב להתמודד לכהונה שלישית. לאחר שעזב את הקונגרס, הוא היה מנהל המסחר של מדינת אוהיו מפברואר עד אוגוסט 1957.

ב-1962 חזר לפוליטיקה והביס את  המכהן בבחירות אמצע הקדנציה של 1962, אך כיהן רק קדנציה אחת. בולטון הצביע בעד חוק זכויות האזרח של 1964.  ב-1964 עבר להתמודד על המושב הכללי של אוהיו, שרוברט טאפט ג'וניור ויתר עליו כדי להתמודד לסנאט. כשהנשיא לינדון ג'ונסון ניצח את הסנאטור בארי גולדווטר בבחירות לנשיאות של 1964 בשיא של מיליון קולות, איבד בולטון את מושבו ל.

לאחר הקריירה הפוליטית שלו, הוא הצטרף לבנק ההשקעות Prescott, Merrill, Turben & Co.

### חיים אישיים
נכדתו ביאטריס גרטרי נישאה לרוזן איימרי דה רוז'ה, הבעלים של שאטו דה בארונוויל, ליד פריז, צרפת.

### מוות וקבורה
הוא מת מאי ספיקת לב ב-13 בדצמבר 1972 בפאלם ביץ', פלורידה, ונקבר בבית הקברות לייק ויו, קליבלנד.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:עורכי דין אמריקאים במאה ה-20
קטגוריה:בוגרי אוניברסיטת הרווארד
קטגוריה:בוגרי בית הספר למשפטים באוניברסיטת קייס וסטרן ריזרב
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1917
קטגוריה:אמריקאים שנפטרו ב-1972
דנילסון קסטדיו משאדו

**דנילסון קסטדיו משאדו** (בפורטוגזית: **Denílson Custódio Machado**; 28 במרץ 1943 – 1 באוקטובר 2024), הידוע בעיקר בשם **דנילסון**, היה כדורגלן ברזילאי ששיחק כקשר.

הוא שיחק כל הקריירה שלו (1962–1974) בפלומיננסה, וזכה בארבע אליפויות מדינת ריו דה ז'ניירו (1964, 1969, 1971, 1973), ושלושה גביעי גואנאברה ריו (1966, 1969, 1971).

ברמה הבינלאומית, רשם תשע הופעות בנבחרת ברזיל בכדורגל, הבקיע שער אחד, והשתתף במונדיאל 1966, ורשם שתי הופעות נגד נבחרת בולגריה בכדורגל ונבחרת פורטוגל בכדורגל.

הוא מת בריו דה ז'ניירו ב-1 באוקטובר 2024, בגיל 81.

## קישורים חיצוניים

## הערות שוליים

קטגוריה:מאמני כדורגל ברזילאים
קטגוריה:כדורגלני ויטוריה
קטגוריה:כדורגלני פלומיננסה
קטגוריה:כדורגלני מונדיאל 1966
קטגוריה:כדורגלני נבחרת ברזיל
קטגוריה:ברזילאים שנולדו ב-1943
קטגוריה:ברזילאים שנפטרו ב-2024
כהן (איש דת)

[ממוזער|כהני [שינטו ביפן]]
**כהן** הוא אדם המשמש בתפקיד דתי או פולחני.

בדתות שונות קיימות משרות רבות ומגוונות, בעלות כינויים רבים (נביא, חוזה, איש־האלהים, כהן, מעונן, מנחש, מורה־חכם דת, מכשף, שמאן ועוד), שההבדלים ביניהם לא ברורים לגמרי, ומאפיינים שונים עשויים להתקבץ בתפקיד אחד. לרוב המונח "כהן" מתייחס לא לבעל תפקיד שעיקרו טכניקות מאגיות, אלא לאדם האמון על הביצוע הנכון של טקסי פולחן.

בחברות רבות, ראש יחידה חברתית מסוימת, כגון ראש השבט או המלך, נושא גם משרה דתית.

## התואר "כהן" במזרח הקדום
[ממוזער|275x275 פיקסלים|[ארון קבורת תבנת ועליו כתובת פיניקית המציינת שהנקבר הוא "כהן עשתרת מלך צִדֹנִם"]]
התארים "כהן" ו"כהנת" במשמעות של נושאי תפקידים בפולחן לאלים מופיעים בטקסטים כנעניים קדומים: בכתבי אוגרית ובכתובות פיניקיות. בכתובות אלה, המתייחסות לאלים כנעניים כגון בעל ועשתרת ורבים אחרים, מופיעים גם הצירופים "רב־כהנ" ו"רב־כהנת" – העומד או העומדת בראש הכהנים, תפקיד המקביל לכהן הגדול במקרא. 

### במקרא ובתרגומיו
הכהן הראשון שמוזכר בתנ"ך הוא "מַלְכִּי־צֶדֶק מֶלֶךְ שָׁלֵם" שהיה "כֹהֵן לְאֵל עֶלְיוֹן", וכהנים נוספים שאינם משרתים במשכן או בבית המקדש נזכרים במקרא. למילה כהן מקבילות המילה הארמית *כָּהֲנָא* (הכהן) והמילה הערבית *כַּאהִן* (רואה עתידות).

בהקשר יהודי, מהעת העתיקה ועד ימינו, התואר **[[כהן]]** משמש לציון מעמד דתי של אלה המיוחסים לאהרן, כאשר בראשם עומד הכהן הגדול. שמם תורגם בתרגומי המקרא כ־ἱερεύς ביוונית ו־sacerdos בלטינית, שניהם מונחים הקשורים למילה "קודש", ומציינים אדם שעיסוקו היה ביצוע ריטואלים ציבוריים (במיוחד קרבנות) המכוונים לאלים, בשם קהילה מסוימת, כפי שהיה קיים בכל הדתות הגדולות בעת העתיקה.

כהנים לעבודה זרה מכונים לעיתים בתנ"ך **כמרים**, ומונח זה נכנס לשימוש בקרב מתרגמי התורה לארמית היהודיים בכל מקום שבו מוזכר "כהן" בהקשר של אלוהות זרה. משם המונח התגלגל גם לעברית החדשה יותר כתיאור לכהני הדת בנצרות (כומר). עם זאת, בכמה מקרים המילה "כהן" תורגמה כ"רבא" (=אדם חשוב), כאשר מדובר בכהן לאלוהות זרה שאין לגנותו, כגון פוטי פרע שהיה חותנו של יוסף, או יתרו שהיה חותנו של משה. יוצא דופן נוסף הוא מלכי צדק המוזכר לעיל, המתואר כ"משרת" ("משמיש") לאל עליון, שכן הוא לא נתפס ככהן לאל זר, אך גם לא ככהן הלכתי מבני אהרון.

## בנצרות

בנצרות, פְּרֶסביטֶרוֹס (ביוונית: πρεσβύτερος במשמעות "זקן", משם לאנגלית: Priest) הוא תפקיד מימי הכנסייה המוקדמת, המוזכר עוד בברית החדשה. הרעיון המקורי של תפקיד זה הגיע ממשרות כהונה בדתות שקדמו לנצרות.

## ראו גם
* כהן (יהדות)

## לקריאה נוספת
* צבי ורבלובסקי, **[[האנציקלופדיה העברית]]** , ערך "כֹּהֵן, כְּהֻנָּה", חברה להוצאת אנציקלופדיות בע"מ, תשל"א, עמ' 584–589

* William Robertson Smith, Owen Charles Whitehouse, "Priest", in: Hugh Chisholm (ed.), '''Encyclopædia Britannica (11th ed.)''' Vol. 22, 1911, Cambridge University Press, pp. 316–322

## קישורים חיצוניים

## הערות שוליים

קטגוריה:אנשי דת
קטגוריה:תארים ותפקידים דתיים
קטגוריה:מונחים ומושגים דתיים
אחמד אלאסד

**אחמד אלאסד** (ערבית: **احمد الاسد**) היה ראש מועצה מקומית לקייה בשנים 2004-2008 ו-2018-2024.

בבחירות השניות לראשות המועצה בשנת 2004, זכה ל-36.04% בסיבוב הראשון, בעוד ראש המועצה היוצא השייח' איברהים אבו מחארב זכה ב-35.85%. בסיבוב השני ניצח אלאסד את אבו מחארב ברוב של 51.61%.

בבחירות 2008 זכה בסיבוב הראשון ל-22.67% מהקולות, בעוד יריבו ח'אלד אלסאנע זכה ב-31.55% מהקולות ואילו אבו מחארב זכה ל-19.02% בלבד. בסיבוב השני ניצח אותו אלסאנע ברוב של 55.25%.

בבחירות 2013 התמודד לראשות המוצעה וזכה בסיבוב הראשון ל-35.63% מהקולות, לעומת סאלם אבו עאיש שזכה ב-34.34% ואלסאנא חאלד שזכה ב-26.23% מהקולות. עם זאת, בסיבוב השני ניצח אותו אבו עאיש ברוב של 51.93%.

בבחירות 2018 זכה בסיבוב הראשון ל-35.43% מהקולות, אך אף מתמודד לא חצה את רף ה-40% (ראש המועצה היוצא אבו עאיש לא התמודד לקדנציה נוספת). בסיבוב השני התמודד מול איברהים נסאסרה וניצח ברוב של 52.1% (3,060 לעומת 2,813 קולות). במהלך הבחירות נרשמו אירועי אלימות ביישוב.

באוגוסט 2022 פורסם כי אלאסד נעצר בחשד לאלימות כלפי זוגתו ובביגמיה, לאחר שהגישה תלונה במשטרה. מספר חודשים אחר כך, הוגש נגדו כתב אישום בגין תקיפת מנהל בית ספר ביישוב.

על בנו ואל אלאסד נגזרו 7.5 שנות מאסר לאחר שבמאי 2021 במהלך מבצע שומר החומות הקים עם ארבעה חברים נוספים מחסום בכביש, רגמו כלי רכב באבנים, הציתו אותם ותקפו נהגים באלימות.

לאורך השנים התבטא בתמיכה במדיניות הימין הישראלי. בשנת 2023 התבטא בתמיכה במדיניות ממשלת נתניהו בתקצוב החברה הערבית, ואמר: "מי שכבש והקים את ההתנחלויות זה השמאל – לא הימין. לכן תמיד אמרתי שהימין הכי טוב".

בבחירות 2024 התמודד אך זכה רק ל-5.2% מהקולות בסיבוב הראשון.

## הערות שוליים

קטגוריה:בדואים ישראלים
קטגוריה:ראשי מועצת לקייה
קטגוריה:ערבים בראשות רשויות מקומיות בישראל
1984 (סרט)

**1984** (באנגלית: **Nineteen Eighty-Four**) הוא סרט דיסטופי משנת 1984 בבימויו של מייקל רדפורד, המבוסס על הרומן הקלאסי מאת ג'ורג' אורוול. הסרט מתאר עולם דיסטופי הנשלט על ידי משטר טוטליטרי אכזרי בראשות "האח הגדול", תוך שהוא עוקב אחר וינסטון סמית' (ג'ון הרט), עובד פשוט במשרד האמת המפתח רגשות אהבה ואי-ציות למפלגה. הסיפור מתמקד בניסיונותיו להילחם בשלטון באמצעות רומן אסור עם אישה בשם ג'וליה (סוזנה המילטון), ובמחיר הכבד שהוא משלם על רצונו לחופש מחשבתי ואישי.

הסרט יצא לאקרנים בבריטניה ב-10 באוקטובר 1984 על ידי Virgin Films. הוא זכה לביקורות מעורבות מהמבקרים, והיה מועמד לפרס באפט"א לעיצוב ההפקה הטוב ביותר.

## תקציר העלילה
הסרט מתרחש במדינה טוטליטרית בשם אוקיאניה, הנשלטת בידי משטר "האח הגדול". וינסטון סמית' הוא פקיד במשרד האמת, שם הוא עוסק בשכתוב ההיסטוריה בהתאם לצורכי המפלגה. בסתר, הוא חולם על מרד נגד המשטר ומתחיל ברומן אסור עם ג'וליה, חברתו לעבודה. השניים מנסים למצוא מעט חופש בתוך המציאות הדכאנית, אך נתפסים על ידי "משטרת המחשבות". בעקבות כך, וינסטון עובר עינויים קשים כדי לשבור את רוחו ולהחזירו לנאמנות מוחלטת לאח הגדול.

## צוות השחקנים הראשי
* **[[ג'ון הרט]]** בתפקיד וינסטון סמית'
* **[[ריצ'רד ברטון]]** בתפקיד אובראיין
* **סוזנה המילטון** בתפקיד ג'וליה
* **[[סיריל קיוזאק]]** בתפקיד מר צ'רינגטון

## ביקורות
הסרט 1984 זכה לשבחים על נאמנותו לרומן המקורי, הבימוי הקודר והמשחק המרשים של ג'ון הארט וריצ'רד ברטון, בהופעתו הקולנועית האחרונה. ב-Rotten Tomatoes, הסרט קיבל ציון של 74%, וב-Metacritic, ציון של 67 מתוך 100.

## קישורים חיצוניים

## הערות שוליים

קטגוריה:סרטי מדע בדיוני מ-1984
קטגוריה:לונדון בקולנוע
קטגוריה:סרטים דיסטופיים
קטגוריה:סרטי פוקס המאה ה-20
קטגוריה:סרטי 1984
קטגוריה:סרטי מייקל רדפורד
זוג משמיים

**זוג משמיים** (באנגלית: **Just Like Heaven**) הוא סרט הרפתקאות קומדיה רומנטית-פנטזיה משנת 2005 בבימויו של מארק ווטרס ובכיכובם של ריס וית'רספון ומארק רופאלו. הסרט מבוסס על הרומן "If Only It Were True" מאת מארק לוי.

סטיבן שפילברג השיג את הזכויות להפקת הסרט מהספר.  הסרט יצא לאקרנים בארצות הברית ב-16 בספטמבר 2005. למרות ביקורות מעורבות של מבקרים, הוא הכניס 102.9 מיליון דולר בתקציב של 58 מיליון דולר.

## עלילה
הסרט עוקב אחר אליזבת, רופאה חרוצה שנכנסת לתרדמת לאחר תאונת דרכים. שלושה חודשים לאחר מכן, דייוויד, אדריכל נוף שמתאבל על מות אשתו, שוכר את דירתה של אליזבת בסן פרנסיסקו. דייוויד מופתע לגלות שרוחה של אליזבת "חיה" בדירה והיא אינה מודעת למצבה. למרות העימותים הראשוניים ביניהם, השניים מתחילים לשתף פעולה כדי לגלות מי היא באמת, ולבסוף מבינים שיש להם קשר מיוחד. הם מתאהבים, ובסוף דייוויד מציל את חייה כשהיא מתעוררת מהתרדמת ונזכרת בו.

## ביקורות
זוג משמיים קיבל ביקורות חיוביות בזכות הכימיה בין וית'רספון לרופאלו והטון הקליל והקסום של הסרט. ב-Rotten Tomatoes, הסרט קיבל ציון של 55%, וב-Metacritic, ציון של 47 מתוך 100.

## קישורים חיצוניים
* 

## הערות שוליים

קטגוריה:סרטי בתי חולים
קטגוריה:סרטים על מוות
קטגוריה:דרימוורקס: סרטים
קטגוריה:סרטי רוחות רפאים אמריקאיים
קטגוריה:סרטי 2005
סיגריד נונז

**סיגריד נונז** (נולדה ב-1951) היא סופרת ועיתונאית אמריקאית, הידועה בעיקר בזכות הרומנים שכתבה. הרומן השביעי שלה, החבר, זוכה פרס הלאומי האמריקאי לספרות לשנת 2018.

## ביוגרפיה
נונז נולדה וגדלה בניו יורק, בת לאם מגרמניה ואב ממוצא סיני-פנמני. סיימה לימודי תואר ראשון בקולג' ברנרד בשנת 1972 ולימודי תואר שני באוניברסיטת קולומביה בשנת 1975. לאחר שהשלימה את שני התארים, עבדה כעוזרת עריכה בכתב העת האמריקאי The New York Review of Books. נונז כתבה תשעה רומנים, בין היתר: A Feather on the Breath of God, The Last of Her Kind, The Friend, What Are You Going Through, and, most recently, The Vulnerables. בנוסף כתבה את הספר: Sempre Susan, זכרונותיה של סוזן סונטג.

נונז כתבה במגוון כתבי עת, ביניהם: הניו יורקר, הניו יורק טיימס, The Paris Review, הארפרז, London Review of Books, הארפר'ס ויקלי, וול סטריט ג'ורנל ועוד.

כתביה פורסמו במספר אנתולוגיות, כולל ארבעה כרכים של פרס פושקארט וארבע אנתולוגיות של ספרות אסייתית-אמריקאית. אחד מהסיפורים הקצרים שלה נכלל ברשימת הסיפורים האמריקנים הטובים ביותר לשנת 2019. נונז היא גם חברה בקרן ג'ון סיימון גוגנהיים לחקר הזיכרון, זוכת פרס וייטינג, מלגת פרס ברלין, פרס קרן רוזנטל ופרס רומא לספרות. נונז חברה באקדמיה האמריקאית לאמנויות ולספרות.

היא לימדה ספרות באוניברסיטאות ברחבי ארצות הברית: אוניברסיטת קולומביה, אוניברסיטת פרינסטון, אוניברסיטת בוסטון ובניו סקול וקיבלה רזידנסי באוניברסיטאות ומכללות כמו מכללת סמית', מכללת וסאר, אוניברסיטת סירקיוז ואוניברסיטת אוניברסיטת קליפורניה באירוויין. יצירותיה תורגמו ליותר משלושים שפות.

בשנת 2024 ראו אור שני עיבודים קולנועיים לרומנים שכתבה:

* הרומן "החבר" עובד לסרט בכיכובה של נעמי ווטס.
* הקולנוען פדרו אלמודובר עיבד את ספרה What Are You Going Through שראה אור בשנת 2020 לסרט בשם החדר הסמוך בכיכובם של טילדה סווינטון וג'וליאן מור. הסרט זכה בפרס אריה הזהב היוקרתי בפסטיבל הסרטים הבינלאומי ה-81 של ונציה.

נונז מתגוררת בניו יורק.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:זוכי פרס הספר הלאומי האמריקאי
קטגוריה:בוגרות ברנרד קולג'
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:סגל ניו סקול
קטגוריה:סגל אוניברסיטת קולומביה
קטגוריה:אמריקאים ממוצא פנמי
קטגוריה:אמריקאים ממוצא גרמני
קטגוריה:מסאים אמריקאים
קטגוריה:סופרות אמריקאיות
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
משחק המוות (סרט, 1988)

**משחק המוות** (באנגלית: **The Dead Pool**) הוא סרט מתח-פעולה נאו-נואר משנת 1988 בכיכובו של קלינט איסטווד בתפקיד הארי קלהאן, הבלש הקשוח מהסדרה הארי המזוהם.

זהו הסרט החמישי והאחרון בסדרה. הפעם, הארי מוצא את עצמו יעד ברשימת "משחק מוות", שבו ידוענים מהוליווד מהמרים על זהות הקורבנות הבאים. כאשר האנשים המופיעים ברשימה מתחילים למות, הארי נאלץ לחקור את המקרה ולהתמודד עם אויב חדש וקטלני שמנסה לחסל אותו.

זהו הסרט היחיד בסדרה שלא מציג את אלברט פופוול, שחקן שגילם דמות אחרת בכל אחד מארבעת הסרטים הקודמים, כמו גם הסרט היחיד שהוקלט בדולבי סטריאו.

הסרט הופק בתקציב של 31 מיליון דולרים והכניס 37.9 מיליון דולר בקופות.

## עלילה
עלילת הסרט מתחילה כאשר הארי קלהאן הופך למטרה ברשימת "משחק המוות" – הימור מסוכן שבו מהמרים על מתי ואיך ימותו אנשים ידועים. הארי, שהרגיז בעבר כנופיות ופושעים רבים, מוצא עצמו תחת מתקפה מתמדת. כשהוא מתחיל לחקור את המקרה, הוא מגלה שהרוצח הוא מעריץ אובססיבי שמנסה לחסל את כל מי שמופיע ברשימה.

## צוות השחקנים
* **[[קלינט איסטווד]]** בתפקיד הארי קלהאן
* **[[פטרישה קלארקסון]]** בתפקיד סמנתה ווקר
* **[[ליאם ניסן]]** בתפקיד פיטר סוואן
* **[[איוון מק'גרגור]]** בתפקיד דיקו

## ביקורות
משחק המוות קיבל ביקורות מעורבות, כשהמבקרים שיבחו את ההופעה של איסטווד, אך מתחו ביקורת על העלילה הפשטנית והצפויה. ב-Rotten Tomatoes, הסרט קיבל ציון של 53% בעוד ב־Metacritic הסרט קיבל ציון של 46.

## קישורים חיצוניים

קטגוריה:סרטי האחים וורנר
קטגוריה:סרטי המשך אמריקאיים
קטגוריה:סרטי 1988
אמת או חובה (שיר)

"**אמת או חובה**" הוא שיר מאת ריקי גל. את השיר כתבה שמרית אור והלחין ועיבד קובי אשרת. שם השיר מבוסס על משחק החברה אמת או חובה, הפופולרי בקרב מתבגרים וילדים.

## פסטיבל שירי הילדים
ריקי גל ביצעה את השיר בפסטיבל שירי הילדים מס' 10, בשנת 1979. השיר זכה במקום השני.

נועם שגב מ־ynet בחר בשיר כאחד מ־25 השירים הטובים של פסטיבלי הילדים (מתוך 87 מועמדים).

## במצעדים
השיר הוצג כמועמד למצעדי הפזמונים השבועיים של רשת ג' ב־9.1.1980, זכה להצלחה גדולה וצעד 12 שבועות, עד 9.4.1980. שבועיים מתוכם עמד בראש המצעד, החל מ־12.3.1980. למרות הצלחתו הרבה במצעדים השבועיים הוא לא הגיע למצעד השנתי של התחנה.

## ביצועים
* ב-1997 בוצע על ידי יעל בר זוהר במסגרת קלטת הווידאו לילדים "רדיו גן".
* ב-2005 ביצעה שיר ביטון את אמת או חובה, במסגרת המופע "שיר נולד" לחג החנוכה.
* ב-2010 ביצעו את השיר רינת גבאי וגיא פרידמן בקלטת הילדים "מסיבת פיג'מות".
* ב-2010 ביצעו את השיר שחר פרץ שחר ישי ומיכל מוכתר בקלטת הילדים "חבורת ראש כרוב".
* ב-2012 ביצעו בנות העונה הראשונה של בית-הספר למוזיקה את גרסתן לשיר.
* ב-2013 ביצע את השיר בסגנון רוקיסטי, הרכב הרוקנרול לכל המשפחה, אינדי ילד.

## קישורים חיצוניים
* **[https://www.nli.org.il/he/items/NNL_MUSIC_AL990052732180205171/NLI אמת או חובה]**, באתר הספרייה הלאומית
* מילות השיר '''אמת או חובה''', באתר שירונט
* **[https://pizmonet.co.il/wiki/אמת_או_חובה אמת או חובה]**, באתר פזמונט
* 
* תרגום השיר '''אמת או חובה''', לאנגלית, באתר Hebrew Songs

## הערות שוליים

2024 10
קטגוריה:שירי ריקי גל
קטגוריה:שירי פסטיבל שירי הילדים
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:שירי משחק
צ'סטר קאסל בולטון

**צ'סטר קאסל בולטון** (באנגלית: **Chester Castle Bolton**; 5 בספטמבר 1882 – 29 באוקטובר 1939) היה פוליטיקאי אמריקאי, אשר כיהן כחבר בית הנבחרים של ארצות הברית מטעם אוהיו. הוא כיהן ארבע קדנציות רצופות מ-1929 עד 1937. ב-1938 נבחר לכהונה חמישית, אך מת לפני שהשלים את הקדנציה.

הוא היה בעלה של פרנסס פיין בולטון, שהחליפה אותו בקונגרס, ואביו של אוליבר פיין בולטון. פרנסס ואוליבר בולטון היו לאם ולבן הראשונים שכיהנו בו זמנית בקונגרס.

## ביוגרפיה
### ראשית חייו
בולטון נולד ב-5 בספטמבר 1882 בקליבלנד שבאוהיו, ולמד בבתי הספר הציבוריים של העיר. הוא השלים את לימודיו בבית הספר האוניברסיטאי בקליבלנד בשנת 1901, ובאוניברסיטת הרווארד בשנת 1905.

צ'סטר קאסל בולטון ופרנסס פיין בולטון נישאו ב-1907. נולדו להם 4 ילדים, צ'ארלס ב. בולטון, אוליבר פיין בולטון, קניון ק. בולטון ואליזבת בולטון. 

בולטון היה תעשיין עסקי בתעשיית הפלדה בקליבלנד מ-1905 עד 1917. הוא שירת כחבר במשמר הלאומי של אוהיו מ-1905 עד 1915.

### מלחמת העולם הראשונה

בולטון הוסמך כקפטן בחיל המילואים, ולאחר מכן הוזמן לשירות פעיל במרץ 1917, במלחמת העולם הראשונה. הוא הוצב תחילה במועצת תעשיות המלחמה, ולאחר מכן שימש עוזרו של עוזר שר המלחמה. הוא הועבר למטה הכללי ב-1917. הוא הועלה לדרגת לוטננט קולונל וסופח לדיוויזיה ה-101 כעוזר ראש מטה הדיוויזיה, והשתחרר בדצמבר 1918.

הוא חזר לקליבלנד, אוהיו, ושימש כדירקטור במספר תאגידים עסקיים גדולים, וכן עסק בגידול וגידול עדר בקר מפורסם של גרנזי בפרנצ'סטר פארמס, באחוזה המשפחתית של בולטון, "פרנצ'סטר פלייס" ב-65 דונם בלינדהרסט, אוהיו.

### פוליטיקה
הוא כיהן כחבר במועצת הכפר לינדהרסט מ-1918 עד 1921.

בולטון כיהן כחבר הסנאט של אוהיו בין השנים 1923–1928, ואף כיהן כנשיא הזמני ב-1927 וב-1928.

הוא שימש כציר בוועידה הלאומית הרפובליקנית ב-1928.

בולטון נבחר מטעם המפלגה הרפובליקנית לייצג את מחוז הקונגרס ה-22 של אוהיו בקונגרס ה-71 ולשלושת הקונגרסים שאחריו, וכיהן בבית הנבחרים של ארצות הברית מ-1929 עד 1937. הוא כיהן כיו"ר ועדת הבחירות הרפובליקנית של הקונגרס בשנים 1934 ו-1936.

הוא נכשל בניסיונו להיבחר מחדש כחבר הקונגרס בשנת 1936 לקונגרס ה-75.

בולטון נבחר לקונגרס ה-76, ושוב ייצג את המחוז ה-22, וכיהן מ-3 בינואר 1939 ועד מותו ב-29 באוקטובר 1939. אשתו, פרנסס פיין בולטון, נבחרה להשלים את תקופת כהונתו ונבחרה שוב ושוב על ידי המחוז ה-22 עד סוף שנות ה-60, וכיהנה במשך 29 שנים.

### מותו
צ'סטר ק. בולטון מת ב-29 באוקטובר 1939 בקליבלנד, ונקבר בבית הקברות לייק ויו. בנו, אוליבר פיין בולטון, נקבר שם ב-1972, ואשתו, פרנסס פיין בולטון, נקברה שם ב-1977.

## קישורים חיצוניים

*
* 

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:בוגרי אוניברסיטת הרווארד
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1882
קטגוריה:אמריקאים שנפטרו ב-1939
קמריי

**קמריי** (באנגלית: **Cammeray**) הוא פרוור בסידני, המנוהל על ידי מועצת נורת' סידני (North Sydney Council). הוא ממוקם כ-9 ק"מ צפונית למרכז העסקים הראשי של סידני.

## גאוגרפיה

קמריי הוא פרוור מגורים הכולל גנים ציבוריים רחבי ידיים. הפרוורים המקיפים אותו הם נורת'ברידג' מצפון, נורת' סידני מדרום, מוסמן, קרמורן וניוטרל ביי ממזרח ובמערב קרואוז נסט ונרמברן.

## היסטוריה
במהלך שנות ה-80 של המאה ה-19 החלה התיישבות בקמריי, אז גם נבנה הגשר התלוי שמחבר את הפרוור לנורת'ברידג' (גשר לונג גולי). בשנת 1886 בנה הפוליטיקאי ועורך-הדין ג'וזף פאלמר אבוט אחוזה בסגנון איטליאנטה וקרא לה טארלה. זה היה המבנה המרשים הראשון בפרוור. ב-1914 החלה החשמלית לנסוע בפרוור ולחצות על גבי הגשר התלוי. 

רחוב אמהרסט בפרוור קרוי על שם ויליאם פיט אמהרסט, שהיה המושל הכללי של הודו בין 1823 ל-1828. רחוב מילר הוא השדירה הראשית שכוללת חנויות רבות ומרכזים מסחריים. 

## תרבות
בפרוור מספר פארקים ציבוריים: פארק גרין ופארק קמריי, שניהם משיקים זה לזה. בגרין פארק יש שני מגרשי טניס, ובפארק קמריי יש מגרשי כדורגל ורוגבי, כמו גם מגרש גולף של שמונה גומות. פארק טאנקס (Tunks) כולל שטח ירוק וחורש טבעי לצד המפרץ.

## תחבורה
בפרוור אין תחנות רכבת, אבל מספר קווי אוטובוס מרשתים את הפרוור והוא קרוב לדרך הראשית וורינגה.

## קישורים חיצוניים

* קמריי, Dictionary of Sydney

קטגוריה:פרוורי סידני
מינארי

**מינארי** (באנגלית: **Minari** בקוריאנית: **미나리**) הוא סרט דרמה אמריקאי משנת 2020 בבימויו של לי אייזק צ'ונג. הסרט מגולל את סיפורם של משפחת מהגרים קוריאנים שעוברים לארקנסו בשנות ה-80 במטרה להתחיל חיים חדשים ולהקים חווה. האב, ג'ייקוב (סטיבן יאון), נאבק לשגשג בחקלאות המקומית, בעוד המשפחה מתמודדת עם קשיי הסתגלות ושמירה על תקווה לעתיד טוב יותר. הסרט זכה לשבחים בזכות המשחק, הסיפור המרגש והייצוג האותנטי של הקשיים והחלומות של מהגרים.

הסרט הוצג בבכורה עולמית בפסטיבל סאנדנס 2020 ב-26 בינואר 2020, וזכה הן בפרס חבר השופטים הדרמטי האמריקאי והן בפרס הקהל הדרמטי בארצות הברית.  הוא החל בהקרנה וירטואלית של שבוע אחד ב-11 בדצמבר 2020 במהלך מגפת הקורונה, ויצא לקולנוע ובאמצעות קולנוע וירטואלי ב-12 בפברואר 2021 על ידי A24.

הסרט זכה לשבחי המבקרים, עם שבחים על הבימוי והתסריט, רבים כינו אותו כאחד הסרטים הטובים ביותר של 2020. הוא זכה בשש מועמדויות בפרסי האוסקר ה-93: הסרט הטוב ביותר, הבמאי הטוב ביותר, התסריט המקורי הטוב ביותר, השחקן הטוב ביותר ושחקנית המשנה הטובה ביותר. הוא גם זכה בפרס גלובוס הזהב לסרט הזר הטוב ביותר, היה מועמד לפרס גילדת שחקני המסך על הופעה יוצאת מן הכלל של שחקן בסרט, וזכה לשש מועמדויות בטקס פרסי האקדמיה הבריטית ה-74, כולל הסרט הטוב ביותר שלא בשפה אנגלית. מאז הוא צוטט כאחד הסרטים הטובים ביותר של שנות ה-20 והמאה ה-21.

## עלילה
הסרט עוקב אחר משפחת יי – ג'ייקוב, אשתו מוניקה ושני ילדיהם, שעוברים מאזור החוף המערבי אל החווה הכפרית בארקנסו בתקווה להקים חוות ירקות קוריאניים. אך החזון של ג'ייקוב נתקל בקשיים כשהקרקע אינה נושאת פרי והמתח בין בני הזוג גובר. חיי המשפחה משתנים כאשר סבתם סון-ג'ה (יונה) מגיעה מדרום קוריאה כדי לגור עמם. החום, החוכמה והקשר של הסבתא עם הילדים, במיוחד עם דייוויד הצעיר, מעניקים לסרט רגעים קומיים ונוגעים ללב.

## צוות השחקנים
* **[[סטיבן יאון]]** בתפקיד ג'ייקוב
* **האן יי-רי** בתפקיד מוניקה
* **אלן קים** בתפקיד דייוויד
* **יונה** בתפקיד סון-ג'ה (הסבתא)
* **נואל קייט צ'ו** בתפקיד אן
* **[[סקוט הייז]]** בתפקיד בילי
* **[[ויל פטון]]** בתפקיד פול

## ביקורות
מינארי זכה לשבחים רבים מצד המבקרים והצופים בזכות משחקי השחקנים, הסיפור המרגש והבימוי הרגיש. הסרט הוגדר כאחד מהבולטים של שנת 2020. ב-Rotten Tomatoes, הסרט קיבל ציון של 98%, וב-Metacritic, ציון של 89 מתוך 100. הסרט היה מועמד לשישה פרסי אוסקר, כולל הסרט הטוב ביותר, וזכה בפרס האוסקר לשחקנית המשנה הטובה ביותר ליונה.

## קישורים חיצוניים

## הערות שוליים

קטגוריה:זוכי פרס גלובוס הזהב לסרט הזר הטוב ביותר
קטגוריה:סרטים על משפחות
קטגוריה:סרטי דרמה אמריקאיים
קטגוריה:סרטי 2020
אבי סופר

**אבי סופר** (נולד ב-21 באוקטובר 1949) הוא אמן, אוצר, ופעיל זכויות להט"ב ישראלי. יקיר העיר תל אביב לשנת 2023.

## ביוגרפיה
נולד בשנת 1949 בשם אברהם אספורמס. אביו משה נולד בסלוניקי ועלה לארץ כשהיה בן שמונה, ואימו שרה נולדה בארץ ישראל לרבקה בר שעלתה מסבסטופול שבאוקראינה בגיל שלוש, ולבנימין אהרוני-מזרחי שעלה לירושלים משיראז שבאיראן בסוף המאה ה-19. אימו עבדה כתופרת.

את שירותו הצבאי עשה בשריון, ולאחר שחרורו החל לעסוק בעיצוב תכשיטים, ופתח סטודיו עצמאי.

בגיל 14, כשהיה בתיכון, הכיר את אסתר שלימים הפכה לאשתו. מנישואים אלה נולדו ילדיו זיו, מומחה בטיפול בחרדה, ושיר, יועצת כלכלית. בשנת 1979, אחרי תשע שנים בהם ניסה לשנות את נטייתו המינית באמצעות טיפולי המרה אצל ד"ר דוד רודי, השניים התגרשו. כעבור שלוש שנים יצא מהארון בפני אימו, ולאחר מכן גם בפני ילדיו.

### פעילות ציבורית
מאז שנות ה-80 היה סופר מעורב בפעילות הקהילה הגאה בישראל. בין היתר ארגן מספר מאירועי הגאווה הראשונים בישראל, כגון טקס יציאה מהארון שנערך ברחוב שינקין בתחילת שנות ה-90, מסע של כלי רכב ממונעים שצפרו ברחבי תל אביב ועוטרו בדגלי גאווה בשנת 1993, טקס אזכרה שנערך ביד ושם לציון הנספים הלהט"בים בשואה ב-1994 ועוד.

בשנים 1994–1997 שימש כיו"ר האגודה למען הלהט"ב. במסגרת תפקידו יזם והקים את קו הסיוע והמידע "יש עם מי לדבר" ללהט"ב ולבני משפחותיהם. במהלך כהונתו האגודה לקחה חלק בפסקי דין משמעותיים, כגון בג"ץ דנילוביץ' ובג"ץ קלפים פתוחים. בהמשך עמד בראש ארגון "אדם לאדם - הזדמנות לתת", ארגון שקידם תרומות של חפצים ופריטי לבוש לחברי הקהילה הגאה, היה חבר הוועד המנהל של ארגון תהל"ה, נמנה עם מקימי ארגון מעברים ולקח חלק בצוות הקמת המרכז הגאה ברמת גן. בשנים 2018–2024 עבד בבית דרור. כחלק מתפקידו, סייע בהעברת העמותה מנווה צדק לשכונת התקווה ובכך הגדיל את מספר בני הנוער שיכולים להתגורר במקום.

סופר לקח חלק גם בפעילות פוליטית למען קידום זכויות להט"ב. בשנת 2010 הקים את התא הגאה הראשון בימין הפוליטי בישראל, במסגרת מפלגת קדימה, שנודע בשם "קדימה בגאווה". לצד זאת, היה ממקימי מיזם "גאווה בכנסת" שכיוון להגדיל את הייצוג הלהט"בי בקרב חברי כלל המפלגות בישראל ומספר חברי הכנסת הגאים המוצהרים. סופר אף לקח חלק בקמפיינים של מועמדים להט"בים, כדוגמת קמפיין הפריימריז של ניצן הורוביץ במרצ ומסע הבחירות המקדימות של אמיר אוחנה בליכוד.

### חיים אישיים
לצד פעילותו הציבורית המשיך סופר לעסוק גם באומנות ובאוצרות, ולאורך השנים הציג תערוכות של יצירות בזכוכית ובברזל. בשנת 2023 זכה באות יקיר עיריית תל אביב.

סופר דובר שפות רבות, ביניהן לאדינו, יידיש וגרמנית. מאז 2015 נמצא בזוגיות עם רפאל, יליד גרמניה, והשניים מתגוררים בתל אביב. בעבר היה בזוגיות עם אלישע אלכסנדר.

## קישורים חיצוניים

* נימוקי מועצת עיריית תל אביב על הענקת אות יקיר העיר לאבי סופר

## הערות שוליים

קטגוריה:פעילים למען זכויות להט"ב בישראל
קטגוריה:יקירי תל אביב-יפו לשנת 2023
קטגוריה:ישראלים שנולדו ב-1949
בן בהמר

**בן בֶּהמֶר** (בגרמנית: **Ben Böhmer**; נולד ב־1993) הוא מפיק מוזיקלי ודי.ג'יי גרמני, המתמחה בסגנונות דיפ האוס וטכנו מלודי. בוּהמר ידוע בזכות סגנונו הייחודי המשלב אלמנטים אלקטרוניים לצד השפעות קלאסיות ואלקטרו-אקוסטיות.

## קריירה
בילדותו ניגן בפסנתר ובחצוצרה, לפני שהחל להפיק מוזיקה אלקטרונית.

בשנת 2015 הפיק את הסינגל הראשון שלו, "Promise You", שהופיע באוסף "Mauerblümchen". ב-1 בנובמבר 2016 יצאה לאור ה-EP באותו השם, "Promise You".

בשנת 2017 הוציא את המיני-אלבום "Submission".

ב-22 בספטמבר 2017, בוּהמר הוציא את הסינגל "Flug & Fall" באוסף הרביעי של הלייבל "Anjunadeep". זמן קצר לאחר מכן, בתחילת 2018, יצא ריליס נוסף בשם "Morning Falls".

בנובמבר 2019, הוא הוציא את אלבום הבכורה שלו, "Breathing", בלייבל "Anjunadeep".

בספטמבר 2021, הוציא בוּהמר את אלבום האולפן השני שלו, "Begin Again", גם הוא דרך לייבל "Anjunadeep".

## דיסקוגרפיה
### אלבומים
* 2019: *Breathing*
* 2020: *Live from Printworks London*
* 2020: *Breathing*
* 2021: *Begin Again*
* 2022: *Begin Again* (רמיקסים)
* 2022: *Live at the Roundhouse, London*
* 2024: *Bloom*

### מיני-אלבומים
* 2014: *Black Pattern EP*
* 2016: *Der Blender*
* 2016: *Promise You EP*
* 2016: *Promise You (רמיקסים)*
* 2017: *Dissensions*
* 2017: *Dissensions (רמיקסים)*
* 2018: *Morning Falls EP*
* 2018: *Challenger*
* 2018: *Dive EP*
* 2019: *Fliederregen / Reflection*
* 2020: *Phases EP*
* 2022: *The Apparitions* – Ben Böhmer, Rob Moose

## קישורים חיצוניים

## הערות שוליים

קטגוריה:תקליטנים גרמנים
קטגוריה:מפיקים מוזיקליים גרמנים
קטגוריה:גרמנים שנולדו ב-1993
עלילות ספיידרוויק (סרט)

**עלילות ספיידרוויק** (באנגלית: **The Spiderwick Chronicles**) הוא סרט פנטזיה והרפתקאות משנת 2008 בבימויו של מארק ווטרס, המבוסס על הספר עלילות ספיידרוויק מאת הולי בלק. מככבים בו פרדי היימור, מרי לואיז פרקר ושרה בולג'ר, עם ניק נולטי, סת' רוגן ומרטין שורט בתפקידים קוליים.

העלילה עוקבת אחר שלושה אחים – ג'ארד, סיימון ומלורי – שעוברים עם אמם לאחוזת ספיידרוויק המסתורית. הם מגלים מדריך סודי לעולם קסום של יצורים מסתוריים, כמו פיות, טרולים ושדונים, ונאלצים להגן עליו מפני מולגרת', אוגר רב עוצמה שמנסה להשתלט על הידע שבספר ולהשתמש בו למטרות רשע.

הסרט מוקדש לסקוט רת'נר, שמת ב-12 באוגוסט 2007. הופק על ידי Nickelodeon Movies והופץ על ידי סרטי פרמאונט, הוא שוחרר ב-14 בפברואר 2008, והרוויח 162.8 מיליון דולר מול תקציבו של 90 מיליון דולר. הוא קיבל ביקורות חיוביות בדרך כלל מהמבקרים, כאשר ההופעה הכפולה של היימור זכתה לשבחים. הסרט יצא לאקרנים ב־DVD ובבלו-ריי ב-24 ביוני 2008, בארצות הברית.

## עלילה
הסיפור מתחיל כשמשפחת גרייס עוברת לאחוזת ספיידרוויק המבודדת. שם ג'ארד (פרדי היימור) מגלה ספר ישן ועתיק שכתב סבם ארתור ספיידרוויק, החושף את קיומו של עולם קסום מלא ביצורים על-טבעיים. במהרה מתברר שהספר מכיל ידע מסוכן שמולגרת', אוגר חזק ואכזרי, מנסה לשים עליו את ידו. מולגרת' מגייס צבא של יצורים אפלים כדי למצוא את הספר, ואילו האחים נאלצים להיאבק להגן עליו ולהציל את עולמם מהשתלטות כוחות הרשע.

## צוות השחקנים
* **[[פרדי היימור]]** בתפקיד ג'ארד וסיימון גרייס (תפקיד כפול)
* **[[שרה בולג'ר]]** בתפקיד מלורי גרייס
* **[[מרי-לואיז פארקר]]** בתפקיד הלן גרייס, אמם של הילדים
* **[[דייוויד סטראתיירן]]** בתפקיד ארתור ספיידרוויק
* **[[ניק נולטי]]** בתפקיד קולו של מולגרת'
* **[[סת' רוגן]]** בתפקיד קולו של הוגסקוול, הובגובלין שמנסה להגן על הילדים

## ביקורות
עלילות ספיידרוויק קיבל ביקורות חיוביות בזכות השילוב המוצלח בין מתח, דמיון ואפקטים ויזואליים מרשימים. עם זאת, המבקרים ציינו שהעלילה לעיתים צפויה. הסרט זכה לציון של 80% באתר Rotten Tomatoes וב-Metacritic קיבל ציון של 62 מתוך 100.

## קישורים חיצוניים

## הערות שוליים

קטגוריה:סרטי פרמאונט
קטגוריה:סרטי ניקלודיאון
קטגוריה:סרטי IMAX
קטגוריה:סרטים עם מוזיקה מאת ג'יימס הורנר
קטגוריה:סרטי 2008
למה לצפות כשאתם מצפים

**למה לצפות כשאתם מצפים** (באנגלית: **What to Expect When You're Expecting**) הוא סרט קומדיה רומנטית אמריקאי משנת 2012, המבוסס על מדריך ההיריון המפורסם משנת 1984 מאת היידי מורקוף בעל אותו השם. הסרט עוקב אחר חייהם של חמישה זוגות, שכל אחד מהם מתמודד עם חוויית ההיריון וההורות באופן שונה, עם אתגרים, הפתעות והתרגשויות. כל סיפור מביא זווית שונה על היריון וההשפעה שלו על מערכות יחסים, משינויים פיזיים ורגשיים ועד לקשיים בלתי צפויים, תוך הדגשת חשיבות התמיכה והקשר המשפחתי. מככבים בו קמרון דיאז, ג'ניפר לופז, אליזבת בנקס, צ'ייס קרופורד, ברוקלין דקר, בן פלקון, אנה קנדריק, מת'יו מוריסון, דניס קווייד, כריס רוק ורודריגו סנטורו.

הסרט יצא לאקרנים ב-18 במאי 2012, והכניס 84 מיליון דולר ברחבי העולם תוך שהוא זכה לביקורות שליליות מהמבקרים.

## תקציר העלילה
הסרט עוקב אחר חמישה זוגות: ג'ולס (קמרון דיאז) ואוון (מת'יו מוריסון) מתמודדים עם קשיים הנובעים משגרת עבודה תובענית; וונדי (אליזבת' בנקס) ובעלה גארי (בנג'מין ברט) נתקלים בלחצים אישיים וחברתיים לקראת בואו של התינוק הראשון; הוללי (ג'ניפר לופז) ומרקו (רודריגו סנטורו) בוחנים את האפשרות לאימוץ; רוזי (אנה קנדריק) ומרקו (צ'ייס קרופורד) מתמודדים עם היריון בלתי מתוכנן; והרולד (דניס קווייד) מתחרה עם בנו על היריון תאומים בלתי צפוי.

## צוות השחקנים הראשי
* **[[קמרון דיאז]]** בתפקיד ג'ולס
* **[[ג'ניפר לופז]]** בתפקיד הוללי
* **[[אליזבת בנקס]]** בתפקיד וונדי
* **[[אנה קנדריק]]** בתפקיד רוזי
* **[[ברוקלין דקר]]** בתפקיד סקיילר
* **[[צ'ייס קרופורד]]** בתפקיד מרקו
* **[[מת'יו מוריסון]]** בתפקיד איוון
* **[[דניס קווייד]]** בתפקיד הרולד

## ביקורות
למה לצפות כשאתם מצפים קיבל ביקורות מעורבות מהמבקרים. רבים ציינו כי הוא קליל ומבדר, אך גם שטחי לעיתים. עם זאת, הוא נחשב לסרט מהנה בעיקר בזכות הקאסט המגוון והטון ההומוריסטי. באתר Rotten Tomatoes, הסרט קיבל ציון של 23%, וב-Metacritic ציון של 41 מתוך 100.

## קישורים חיצוניים

* 

קטגוריה:סרטי 2012
קטגוריה:סרטי קומדיה רומנטית אמריקאיים
ליידי גריי

**ליידי גריי** הוא התעתיק העברי לשם **Lady Grey** באנגלית.

## הערות שוליים
מוג'יבאקי

[ממוזער|500x500 פיקסלים| מאמר מוויקיפדיה היפנית המקודד ב-[UTF-8 עבור ''Mojibake'' מוצג כאילו פורש כ-Windows-1252]]
[ממוזער|500x500 פיקסלים| המאמר בוויקיפדיה הרוסית המקודד ב-[UTF-8 על הכנסייה הסלאבית מוצג כאילו הוא מתפרש כ-KOI8-R]]
**מוג'יבאקי** (ביפנית: **文字化け**, "היפוך תווים") הוא טקסט משובש – ג'יבריש – שהוא תוצאה של פענוח טקסט באמצעות קידוד תו לא מכוון. התוצאה היא החלפה מערכתית של סמלים בסמלים שאינם קשורים לחלוטין, לרוב ממערכת כתיבה שונה. זו בעיה יותר שכיחה במערכות יותר ישנות, במיוחד בתצוגת תווים לא-לטיניים משפות לא אירופיות, כמו עברית.

תצוגה זו עשויה לכלול את תו ההחלפה הגנרי ("�") במקומות שבהם הייצוג הבינארי נחשב לא חוקי. החלפה יכולה לכלול גם מספר סמלים עוקבים, כפי שמוצגים בקידוד אחד, כאשר אותו קוד בינארי מהווה סמל אחד בקידוד השני. הסיבה לכך היא קידוד שונה באורך קבוע (כמו בקידוד 16 סיביות אסיה לעומת קידודים של 8 סיביות אירופיים), או שימוש בקידוד באורך משתנה (בעיקר UTF-8 ו-UTF-16).

## גורמים
מוג'יבאקי נראה לעיתים קרובות עם נתוני טקסט שתויגו בקידוד שגוי; ייתכן שהוא אפילו לא מתויג בכלל, אלא מועבר בין מחשבים עם קידודי ברירת מחדל שונים. מקור עיקרי לבעיות הם פרוטוקולי תקשורת המסתמכים על הגדרות בכל מחשב במקום לשלוח או לאחסן מטא נתונים יחד עם הנתונים.

האלפביתים של השפות הצפון גרמניות, קטלאנית, רומנית, פינית, צרפתית, גרמנית, איטלקית, פורטוגזית וספרדית הם כולם הרחבות של האלפבית הלטיני. התווים הנוספים הם בדרך כלל אלה שהופכים פגומים, מה שהופך את הטקסטים לבלתי קריאים במקצת עם מוג'יבאקי.

## קישורים חיצוניים

## הערות שוליים

קטגוריה:איגיון
קטגוריה:שגיאות מחשב
קטגוריה:קידוד תווים
מיכאל זפסוצקי

**מיכאל זפסוצקי** (נולד ב-7 ביולי 2003) הוא שחקן ישראלי.

## ביוגרפיה
זפסוצקי נולד וגדל במזכרת בתיה. אביו, ארקדי, הוא עובד הייטק ונגן ג'אז ואימו ולדה היא מטפלת באומנות ובפסיכודרמה. שניהם נולדו ברוסיה. יש לו אחות אחת.

בשנת 2010, בגיל 6, החל לשחק בסדרת הטלוויזיה "פלפלים צהובים" לצידם של עלמה זק ויוסי מרשק, בתפקיד עומרי אוחיון, ילד אוטיסט שמרבה לשמוע מוזיקה ומתקשר עם סביבתו באמצעותה. הסדרה שודרה במשך שתי עונות וזפסוצקי שיחק בה עד גיל 11.

במקביל למשחק, זפסוצקי התאמן בריקודי 'לוקינג' וזכה במקום הראשון בארץ בתחרות בינלאומית לסגנונות ההיפ הופ.

בשנת 2014 עבר עם משפחתו לקליפורניה, ארצות הברית בשל רילוקיישן מטעם עבודתו של אביו.

בשנת 2022, חזר לישראל ושיחק בסדרת הדרמה לנוער "אינפיניטי" ביס בתפקיד עמית בן דוד ("בנדה"). על תפקידו בסדרה היה מועמד לפרס נבחרי השנה של פרוגי בקטגוריית שחקן אהוב בסדרת נוער.

עוד בשנת 2022, הצטרף לעונה השנייה של סדרת הטלוויזיה "המפקדת" בתפקיד מ"כ מייקי ברנשטיין והמשיך גם בעונה השלישית.

בשנת 2023, דווח כי זפסוצקי לוהק לסרטו של מתן חמם, "GEVER".

בשנת 2024 שיחק בסרט הביכורים של ג'רמי בוריסון "מה שלא נאמר", שהוצג בפסטיבל הבינלאומי לקולנוע גאה.

## קישורים חיצוניים

* אתר האינטרנט הרשמי של הסדרה "פלפלים צהובים"
* 

## הערות שוליים

2024 10
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-2003